title: Komission päätös (EU) 2016/1849, annettu 4 päivänä heinäkuuta 2016, toimenpiteestä SA.41613–2015/C (ex SA.33584–2013/C (ex 2011/NN)), jonka Alankomaat on toteuttanut ja joka koskee ammattilaisjalkapalloseura PSV Eindhovenia (tiedoksiannettu numerolla C(2016) 4093) (ETA:n kannalta merkityksellinen teksti )

text:
               19.10.2016

               FI

               Euroopan unionin virallinen lehti

               L 282/75

         KOMISSION PÄÄTÖS (EU) 2016/1849,
   annettu 4 päivänä heinäkuuta 2016,
   toimenpiteestä SA.41613–2015/C (ex SA.33584–2013/C (ex 2011/NN)), jonka Alankomaat on toteuttanut ja joka koskee ammattilaisjalkapalloseura PSV Eindhovenia

         (tiedoksiannettu numerolla C(2016) 4093)

   (Ainoastaan hollanninkielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen, jäljempänä ’perussopimus’, ja erityisesti sen 108 artiklan 2 kohdan ensimmäisen alakohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   on perussopimuksen 108 artiklan 2 kohdan mukaisesti kehottanut asianomaisia esittämään huomautuksensa (1) ja ottaa huomioon nämä huomautukset,
   sekä katsoo seuraavaa:
   1.   MENETTELY

               (1)

               Toukokuussa 2011 komissio sai lehdistötiedotteista ja kansalaisten toimittamista kirjeistä tietää, että Eindhovenin kunta suunnitteli ammattilaisjalkapalloseura Philips Sport Verenigingin (jäljempänä ’PSV’) tukemista rahoitustoimella. Vuosina 2010 ja 2011 komissio sai myös kanteluita, jotka koskivat muiden Alankomaiden ammattilaisjalkapalloseurojen, nimittäin MVV:n (Maastricht), Willem II:n (Tilburg), FC Den Boschin (’sHertogenbosch’) ja NEC:n (Nijmegen), hyväksi toteutettuja toimenpiteitä. Alankomaat toimitti 26 ja 28 päivänä heinäkuuta 2011 komissiolle tietoa PSV:tä koskevasta toimenpiteestä.

               (2)

               Komissio ilmoitti 6 päivänä maaliskuuta 2013 päivätyllä kirjeellä Alankomaille päätöksestään aloittaa perussopimuksen 108 artiklan 2 kohdan mukainen menettely Willem II:n, NEC:n, MVV:n, PSV:n ja FC Den Boschin hyväksi toteutetuista toimenpiteistä.

               (3)

               Komission päätös menettelyn aloittamisesta (jäljempänä ’menettelyn aloittamista koskeva päätös’) on julkaistu Euroopan unionin virallisessa lehdessä
                   (2). Komissio pyysi asianomaisia esittämään huomautuksensa kyseessä olevista toimenpiteistä.

               (4)

               Alankomaat toimitti PSV:n hyväksi toteutettua toimenpidettä koskevia huomautuksia 6 päivänä kesäkuuta ja 12 päivänä marraskuuta 2013 sekä 12 ja 14 päivänä tammikuuta ja 22 päivänä huhtikuuta 2016 päivätyillä kirjeillä.

               (5)

               Komissio sai huomautuksia seuraavilta asianomaisilta: Eindhovenin kunnalta (jäljempänä ’kunta’) 23 päivänä toukokuuta 2013 ja 11 ja 26 päivänä syyskuuta 2013 ja PSV:ltä 24 päivänä toukokuuta 2013. Komissio toimitti huomautukset Alankomaille, jolle annettiin mahdollisuus vastata. Alankomaat esitti huomautuksia 12 päivänä marraskuuta 2013 päivätyllä kirjeellä.

               (6)

               Alankomaiden kanssa järjestettiin tapaaminen 9 päivänä heinäkuuta 2013, 25 päivänä helmikuuta 2015 ja 13 päivänä lokakuuta 2015.

               (7)

               Kunta valitti 17 päivänä heinäkuuta 2013 menettelyn aloittamisesta 6 päivänä maaliskuuta 2013 tehdystä päätöksestä unionin yleiseen tuomioistuimeen (3).

               (8)

               Menettelyn aloittamista koskevan päätöksen jälkeen ja yhteisymmärryksessä Alankomaiden kanssa eri seuroja koskevat tutkimukset tehtiin kunkin osalta erikseen. PSV:tä koskeva tutkimus kirjattiin asianumerolla SA.41613.

         2.   TOIMENPITEEN YKSITYISKOHTAINEN KUVAUS

   2.1   Toimenpide

               (9)

               Kansallinen jalkapalloliitto Koninklijke Nederlandse Voetbal Bond (jäljempänä ’KNVB’) on ammattilais- ja harrastejalkapalloilun kattojärjestö. Alankomaissa ammattilaisjalkapalloilu on kaksitasoinen järjestelmä. Kaudella 2014–2015 siihen kului 38 seuraa, joista 18 pelasi ylimmässä jalkapallosarjassa (eredivisie) ja 20 alemmassa sarjassa (eerste divisie).

               (10)

               PSV perustettiin vuonna 1913, ja se pelaa kotipelinsä Eindhovenissa. Vuonna 1999 PSV:n kaupallinen toiminta keskitettiin osakeyhtiöön [naamloze vennootschap]. Foundation PSV Football omistaa kaikki osakkeet yhtä lukuun ottamatta. Tämän omistaa Eindhoven Football Club PSV. PSV pelaa ylimmässä sarjassa ja on jatkuvasti kilpaillut sarjan kärkisijoista. Se voitti ylimmän sarjan kausina 2014–2015 ja 2015–2016. PSV osallistuu säännöllisesti eurooppalaisiin turnauksiin, ja se on voittanut sekä Eurooppa-cupin (1987–1988) että UEFA-cupin (1977–1978).

               (11)

               PSV omistaa Philips-nimisen jalkapallostadionin (jäljempänä ’stadion’). Vuoteen 2011 asti se omisti myös maa-alueen, jolla stadion ja urheilukeskus De Herdgang sijaitsevat. Vuonna 2011 PSV:llä oli huomattavia maksuvalmiusongelmia, minkä vuoksi se otti yhteyttä kuntaan, Philipsiin ja muihin Eindhovenissa sijaitseviin yrityksiin sekä tiettyihin pankkeihin. Jotkin näistä yrityksistä suostuivat myöntämään uusia lainoja tai muuttamaan vanhoja ja siten auttamaan PSV:tä selviytymään vaikeasta ajanjaksosta.

               (12)

               Tuolloin kunta ja PSV neuvottelivat myynti- ja takaisinvuokraustoimenpiteestä. Ne sopivat, että kunta ostaisi stadionin ja urheilukeskuksen maa-alueen 48 385 000 eurolla. Stadionin maa-alue arvioitiin 41 160 000 euron arvoiseksi. Tämän oston rahoittamiseksi kunta otti pankilta kyseistä määrää vastaavan kiinteäkorkoisen ja pitkäaikaisen lainan. Maa-alue, jolla stadion sijaitsee, annettiin tämän jälkeen PSV:n käyttöön pitkäaikaisella 40 vuoden vuokrasopimuksella (erfpacht), jota voidaan pidentää PSV:n pyynnöstä. Vuosivuokra on 2 463 030 euroa. Tämä vuosivuokra käsittää stadionin maa-alueen vuokran (1 863 743 euroa), urheilukeskuksen maa-alueen vuokran (327 151 euroa) ja pysäköintialueen vuokran (272 135 euroa). Sopimukseen sisältyi lauseke, jonka mukaan vuokra tarkistetaan 20 vuoden jälkeen.

               (13)

               Alankomaat ei ilmoittanut komissiolle perussopimuksen 108 artiklan 3 kohdan mukaisesti aikomuksestaan ryhtyä kyseiseen myynti- ja takaisinvuokrausjärjestelyyn.

         2.2   Menettelyn aloittamisen syyt

               (14)

               Menettelyn aloittamista koskevassa päätöksessä komissio katsoi, että tukitoimenpiteet ammattilaisjalkapalloseuroille vääristävät todennäköisesti kilpailua ja vaikuttavat jäsenvaltioiden väliseen kauppaan perussopimuksen 107 artiklan 1 kohdassa tarkoitetulla tavalla. Komissio epäili myös stadionin maa-alueen myyntihinnan ja maa-alueen vuokran määrittämisen asianmukaisuutta. Se teki alustavan päätelmän, jonka mukaan kunta oli antanut PSV:lle valtion varoista myönnetyn valikoidun edun ja siten myöntänyt tukea jalkapalloseuralle.

               (15)

               Alankomaat vetosi julkisten viranomaisten tekemiin maa-alueita ja rakennuksia koskeviin kauppoihin sisältyvistä tuista annettuun komission tiedonantoon (4) (jäljempänä ’maa-alueiden kauppaa koskeva tiedonanto’), ja tältä osin komissio toisti, että tiedonannossa annetut ohjeet, kuten sen johdannossa todetaan, ”koskevat vain julkisessa omistuksessa olevien maa-alueiden ja rakennusten myymistä. Se ei koske julkisen vallan kiinteistönhankintoja eikä maa-alueiden ja rakennusten vuokraamista julkisille viranomaisille tai julkisessa omistuksessa olevien maa-alueiden ja rakennusten vuokraamista. Myös tällaisiin toimiin voi sisältyä valtion tukea.”

               (16)

               Kunnan käyttämän ulkopuolisen asiantuntija-avun osalta komissio kyseenalaisti sen, että arviointiasiantuntijat käyttivät laskelmissaan monikäyttöisen maa-alueen hintaa eivätkä stadionin maa-alueen hintaa. Komissio kyseenalaisti myös sen, olivatko voitto- ja riskimarginaalit, joilla laskettiin maa-alueen arvo tulevaa kehitystä ajatellen pitkäaikaisen vuokrasopimuksen päätyttyä, realistisia.

               (17)

               Komissio ei ollut siinä vaiheessa vakuuttunut siitä, että kunnan aikomuksena oli varmistaa, että toimi on markkinataloussijoittajaperiaatteen mukainen. Se oli pikemminkin pyrkinyt välttämään tappioita, toisin sanoen ottanut käyttöön takeita, joilla varmistettiin, että liiketoimet olivat talousarvion kannalta neutraaleja. Tämä ei olisi ollut hyväksyttävää tavanomaiselle markkinataloussijoittajalle, vaikka se olisi käyttänyt ulkopuolista asiantuntijaa maa-alueiden arvon arvioimiseksi ja vuokran määrittämiseksi.

         3.   ALANKOMAIDEN ESITTÄMÄT HUOMAUTUKSET

               (18)

               Alankomaiden mukaan liiketoimi ei ole valtiontukea seuraavista syistä: a) ulkopuoliset asiantuntijat määrittivät maan arvon ja vuosivuokran maa-alueiden kauppaa koskevan tiedonannon mukaisesti. Tässä tiedonannossa esitetään asianmukainen kehys sen arvioimiseksi, sisältyykö liiketoimeen valtiontukea; b) PSV maksaa kunnalle pitkäaikaisen vuokrasopimuksen mukaisesti vuokraa, joka on suurempi kuin kunnan pankille suorittamat maksuerät, ja näin varmistetaan, että toimi ei ole kunnalle pelkästään taloudellisesti neutraali; c) PSV antaa näille vuokramaksuille takauksen, joka katetaan kausilippujen myynnillä; d) jos PSV menee konkurssiin, maa-alue ja stadion siirtyvät kunnalle; e) vuokran määrä tarkistetaan 20 vuoden kuluttua uuden arviointiraportin pohjalta.

               (19)

               Alankomaiden mukaan stadionin maa-alueen hankinnassa kunta toimi markkinaehtoisesti markkinataloussijoittaja- ja markkinatalousvelkojaperiaatteen mukaisesti. Se pyysi riippumatonta maa-alueen arviointia voidakseen määrittää liiketoimen hinnan maa-alueen markkina-arvon perusteella.

               (20)

               Monikäyttöiseksi alueeksi määrittelyn osalta Alankomaat toteaa, että missä tahansa arvioinnissa julkisen sektorin sijoittajan ja yksityisten sijoittajien käyttäytymistä on vertailtava sen perusteella, kuinka yksityinen sijoittaja olisi kyseessä olevan toimenpiteen toteuttamisajankohtana suhtautunut asiaan, kun otetaan huomioon tuolloin käytettävissä olleet tiedot ja ennakoitavissa olleet kehitysnäkymät. Näin ollen asiantuntijan tehtävänä oli määrittää omaisuuden arvo sen senhetkisessä tilassa, kun omaisuus myydään huolellisesti laaditun tarjouksen jälkeen eniten tarjonneelle, ottaen huomioon alueen mahdollinen kehitys.

               (21)

               Näin ollen Alankomaat viittaa riippumattomaan arviointiraporttiin, jossa todetaan, että arvioinnissa on otettava huomioon maa-alueeseen vaikuttavat mahdolliset realistiset ja ennustettavissa olevat kehitysnäkymät. Raportissa tarkastellaan stadionin alueen mahdollista kehitystä ja todetaan, että mikäli stadion puretaan, todennäköisin vaihtoehto olisi moneen eri käyttöön tarkoitettu alue, jossa olisi toimistoja ja asuntoja. Olisi asianmukaista, että arviointi perustuisi tähän kehitysennusteeseen, vaikka tällainen kehitys ei tapahtuisikaan vuosikymmeniin. Alankomaat korostaa ja arviointiraportissa korostetaan, että tämä oletus on realistinen, kun otetaan erityisesti huomioon, että maa-alue sijaitsee kaupungin keskustassa. Sijainniltaan keskeisten maa-alueiden progressiivisen arvonkehityksen mahdollisuus on paljon suurempi kuin syrjäisten maa-alueiden. Käsiteltävässä tapauksessa kunnan asema on hyvä, koska se itse päättää kaupunkisuunnittelusta ja näin ollen myös stadionin mahdollisesta tulevasta käytöstä.

               (22)

               Alankomaiden mukaan maa-alueen oletettu tuleva/mahdollinen monikäyttö asuin- ja toimistoalueena olisi kaupunkikehityksen logiikan mukaista, kun otetaan huomioon stadionin alueen lähimenneisyys ja sen tulevaisuudennäkymät. Maa-alueen lähiympäristö on kehittynyt lähinnä teollisuusalueesta monikäyttöiseksi asuin- ja toimistoalueeksi kaupungin keskustassa. Kunnalla on oma stadionin aluetta koskeva intressi, koska strategisten maa-alueiden hankinta on osa kaupunkikehitysstrategiaa, kuten asiakirjassa ”Interimstructuurvisie 2009” esitetään. Tässä asiakirjassa esitetään hylättyjen teollisuusalueiden uudelleenrakentamista kaupunkialueeksi, jossa on asuntoja, luovaa toimintaa, kauppoja ja toimistoja. Tähän strategiaan kuuluu strategisten alueiden varhainen hankinta osana pitkäaikaista investointistrategiaa suunnitelmien toteuttamiseksi. Tämän logiikan mukaisesti ja koska kunta ei voi toteuttaa kaikkia yksittäisiä aluesuunnitelmia samanaikaisesti, kunta haluaa myös yhdistää maa-alueiden hankinnan (niiden turvaamiseksi) pitkäaikaisiin vuokrasopimuksiin. Stadionin sopimus kuuluu tähän suunnittelulogiikkaan. Saatuaan omistajuuden kunta katsoi, että tämä tarjosi sille tervetulleen mahdollisuuden, joka palveli sen intressejä. Samalla maa-alueen hankinta varmistaisi luotettavan tulolähteen pitkäaikaisen vuokrasopimuksen voimassaolon ajaksi.

               (23)

               Näin ollen arviointiraportissa katsotaan viitaten yleisesti hyväksyttyyn standardiin, jonka mukaan maan arvo olisi arvioitava alueen parhaiten tuottavan käytön perusteella, että hinnan pitäisi määräytyä monikäyttöisen alueen hinnan mukaan. Arviointiraportissa esitetään myös odotetut kustannukset vanhojen rakennusten purkamisesta ja alueen kehittämisestä sekä asuntojen ja toimistojen rakentamisesta. Arvioinnissa verrataan toimistojen ja asuntojen mahdollista arvoa ottaen huomioon ympäristön viimeaikainen kehitys. Ylimääräisenä riskipuskurina arvioija olettaa pinta-alaindeksin olevan ainoastaan 80 prosenttia vastaaviin hankkeisiin verrattuna.

               (24)

               Vuosivuokran määrän arvioimiseksi maa-alueen arviointiraportissa otetaan perustaksi stadionin ja urheilukeskuksen maa-alueen (arvioitu arvo yhteensä 48 385 000 euroa) sekä kunnan jo omistaman pysäköintialueen (arvioitu arvo 6 010 000 euroa) oletettu arvo. Siinä käytetään viitearvona Alankomaiden valtion pitkäaikaisten joukkovelkakirjalainojen vuoden 2011 korkoa, joka oli 3,54 prosenttia. Tähän lisätään 1,5 prosentin preemion maan arvon alenemisen ja/tai maksujen laiminlyönnin riskin kattamiseksi. Vuokran määrä määritetään siten, että kunta saa 5,04 prosentin tuoton.

               (25)

               Ulkopuolisen asiantuntija-arvion mukaan maan arvo nousee 40 vuoden aikana odotetun keskimääräisen vuotuisen 1,7 prosentin inflaatioasteen mukaisesti. Näin ollen arvioinnin mukaan on asianmukaista, että PSV maksaa 2 463 030 euron vuosivuokran. Alankomaat väittää, että tämä määrä vastaa vuokraa, jota ammattilaisjalkapalloseurat muualla maassa maksavat stadionin vuokraamisesta, ja että se oli siksi markkinaehtojen mukainen. Maan oletetun 1,7 prosentin arvonnousun osalta selvityksen mukaan maa-alueen kertynyttä arvoa voidaan 20 vuoden jälkeen alentaa 22,5 prosenttia turvamarginaalina, ja arvioitu vuosivuokra määritetään kyseisen alemman arvon perusteella vuodesta 21 eteenpäin. Kun otetaan huomioon 22,5 prosentin turvamarginaali, arvioinnissa käytetty todellinen arvonnousu on 1,01 prosenttia koko 40 vuoden ajalta (0,4 prosenttia ensimmäisiltä 20 vuodelta).

               (26)

               Raportissa todetaan, että yli 15 vuoden pituiseen pitkäaikaiseen vuokrasopimukseen voi liittyä tiettyjä riskejä. Markkinasijoittajan näkökulmasta pitkää ajanjaksoa, jonka aikana se ei voi realisoida monikäyttöisellä alueella sijaitsevan kiinteistön arvoa, tasapainotetaan kuitenkin vuokranmaksulla, joka perustuu jo monikäyttöisen maa-alueen oletettuun arvoon. Se tarkistetaan kaikilta osin 20 vuoden jälkeen uuden arviointiraportin pohjalta. Tämä tarkistus kattaa maan arvon ja kyseisen arvon asianmukaisen tuoton. Vuokrasta koituu tuloja vuokra-aikana, ja myöhemmin on mahdollisuus hyödyntää maa-alueen potentiaalia.

               (27)

               Myös muut tekijät rajoittavat kunnalle aiheutuvia riskejä. Maan kaavoitukseen liittyvien riskien osalta arviointiraportin kaavoitussuunnitelmaa koskeva oletus perustuu siihen seikkaan, että stadionia ympäröivät alueet on jo kaavoitettu uudestaan teollisuuskäytöstä monikäyttöiseksi alueeksi. Yhdessä tapauksessa investoija sai kaavamuutoksen kahdeksassa viikossa. Siksi arviointiasiantuntijat pitivät kyseistä oletusta realistisena. Siinä ei otettu huomioon kunnan valtaa vaikuttaa suunnitteluprosessiin vaan keskityttiin ympäröivän alueen kehitykseen ja hallinnolliseen käytäntöön, jossa lupia ja uudelleenluokituksia myönnettiin yksityisille suunnittelijoille. Suunnittelulaeissa sallitaan joustava käyttötarkoituksen muutos. Laskelmiin sisältyvien riskien vähentämiseksi entisestään arviointiraportissa oletettiin ympäröivää aluetta matalampi rakentamistiheys.

               (28)

               Vaikka stadionin kaavoitus säilytettäisiin nykymuodossa, tämä ei olisi suuri riski. Nykyinen kaavoitus koskee stadionia ja kaupallista käyttöä. Tässä kaavoituksessa, jos se säilytetään, maa-alueen arvo on vain vähän alhaisempi. Alankomaiden mukaan se mahdollistaisi tilojen kaupallisen käytön ja kannattavan kaupallisen toiminnan kehittämisen. Riippumaton arvioija katsoi, että monikäyttöinen alue oli asianmukainen perusta arvioinnille. Tämä ei ollut kunnan ehdotus.

               (29)

               Pitkäaikaisessa vuokrasopimuksessa määrätään, että jos PSV laiminlyö vuokranmaksun tai menee konkurssiin, maa-alue ja stadion siirtyvät kokonaan kunnan hallintaan, ja kunta voi kehittää maa-alueen potentiaalia. Maa-alueella olevista rakennuksista tulee kunnan omaisuutta. Kuten edellä on todettu, 48 385 000 euron kauppahinnassa on jo otettu huomioon odotetut purku- ja rakennuskustannukset, ja vuokran määrä tarkistetaan kaikilta osin 20 vuoden jälkeen. Lisäksi PSV panttasi kausilippujen tuotot vuokranmaksun takaamiseksi ja tallensi summan, joka vastaa maa-alueen kahden vuoden vuokria (alustavasti kymmeneksi vuodeksi).

               (30)

               Vuokrasopimuksen päätyttyä kunta ei ole pelkästään saanut korkoja vaan se myös omistaa stadionin maa-alueen, jonka arvo on todennäköisesti nykyarvoa korkeampi ja jota se voi käyttää moneen eri tarkoitukseen. Maa-alueella sijaitsevat rakennukset ovat myös kunnan käytettävissä ilman PSV:lle maksettavaa korvausta.

         4.   ASIANOMAISTEN OSAPUOLTEN ESITTÄMÄT HUOMAUTUKSET

               (31)

               Kunta ja PSV esittivät menettelyssä huomautuksia, jotka olivat samanlaiset kuin Alankomaat oli esittänyt. Lisäksi kunta kuvasi menettelyä, joka johti päätökseen ostaa stadionin maa-alue, ja päätöksen syitä. Kunnan mukaan tammikuussa 2011 aloitettiin neuvottelut myynti- ja takaisinvuokraussopimuksesta PSV:n kanssa. Tavoitteena oli auttaa PSV:tä talousarvion kannalta neutraalissa liiketoimessa, josta seura ei saanut sellaista taloudellista etua, jota se ei olisi saanut markkinatalouden olosuhteissa.

               (32)

               Tätä varten ja tämä tavoitteen mukaisesti kunta pyysi riippumatonta maa-alueen arviointiyritystä Troostwijk Taxaties B.V:tä (jäljempänä ’Troostwijk’) määrittämään kyseisen maa-alueen markkinahinnan ja kohtuullisen vuoksivuokran. Maaliskuussa 2011 Troostwijk antoi arvion stadionin maa-alueesta ja muista maa-alueista, jotka PSV halusi myydä kunnalle. Se määritteli stadionin maa-alueen markkinahinnaksi 41 160 000 euroa sen silloisessa kunnossa ja ottaen huomioon sen kehitysnäkymät. Kunnalle työskentelevä ulkoinen tilintarkastusyritys hyväksyi maa-alueen arvon ja vuokran määrittämismenetelmän. Vuokra olisi korkeampi kuin korko, joka kunnan on maksettava lainasta, jonka se otti maa-alueen hankinnan rahoittamiseksi.

               (33)

               Saatuaan komission suunniteltua liiketoimea koskevan tietopyynnön toukokuussa 2011 kunta painotti erityisesti sen varmistamista, että toimenpide on markkinaehtoinen ja ettei se vaikuta kunnan talousarvioon. Kunta korosti, että maa-alueen hankinta kiinnostaa sitä myös siksi, että se sopii sen maa-alueiden hankinta- ja kehitysstrategiaan. Kunnalla on oma intressi ostaa tämä maa-alue, joka voi olla sille arvokkaampi kuin muille mahdollisille sijoittajille.

         5.   TOIMENPITEEN ARVIOINTI – PERUSSOPIMUKSEN 107 ARTIKLAN 1 KOHDASSA TARKOITETUN VALTIONTUEN OLEMASSAOLO

               (34)

               Perussopimuksen 107 artiklan 1 kohdan mukaan valtiontukea on jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa ja joka vaikuttaa jäsenvaltioiden väliseen kauppaan. Perussopimuksen 107 artiklan 1 kohdassa säädetyt ehdot ovat kumulatiivisia, joten kaikkien ehtojen on täytyttävä, ennen kuin toimenpide luokitellaan valtiontueksi.

         5.1   Valtion varat ja valtion toimenpide

               (35)

               Kunta päätti toimenpiteestä, jolla se osti stadionin ja urheilukeskus De Herdgangin maa-alueen 48 385 000 eurolla ja vuokrasi sen myöhemmin takaisin PSV:lle. Tämä toimenpide koskee kunnan talousarviota ja näin ollen valtion varojen käyttöä. Näin ollen se johtuu valtiosta.

         5.2   Tuen mahdollinen vaikutus kauppaan ja kilpailuun

               (36)

               Alankomaat on kyseenalaistanut mahdollisen tuen vaikutuksen sisämarkkinoihin sellaisten seurojen osalta, jotka eivät pelaa jalkapalloa Euroopan tasolla. Ammattilaisjalkapalloseurojen katsotaan kuitenkin olevan yrityksiä, joten ne kuuluvat valtiontuen valvonnan piiriin. Jalkapalloilu on luonteeltaan palkkatyötä, ja siinä tarjotaan palveluja vastiketta vastaan; siinä vaaditaan korkeaa ammattitaitoa ja näin ollen sen taloudellinen vaikutus on lisääntynyt (5).

               (37)

               Jalkapallo-otteluihin osallistumisen lisäksi ammattilaisjalkapalloseurat harjoittavat liiketoimintaa useilla markkinoilla, joilla on kansainvälinen ulottuvuus. Näitä ovat muun muassa pelaajien siirtomarkkinat, mainostaminen, sponsorointi, tuotemyynti ja mediaoikeudet. Ammattilaisjalkapalloseuralle myönnettävä tuki vahvistaa sen asemaa kyseisillä markkinoilla, joista useimmat kattavat useita jäsenvaltioita. Näin ollen, jos valtion varoilla annetaan ammattilaisjalkapalloseuralle valikoiva etu riippumatta siitä, missä liigassa se pelaa, tällaisella tuella voidaan todennäköisesti vääristää kilpailua ja vaikuttaa jäsenvaltioiden väliseen kauppaan perussopimuksen 107 artiklan 1 kohdassa tarkoitetulla tavalla (6).

         5.3   Valikoiva etu

               (38)

               Jotta toimenpide olisi valtiontukea, edunsaajana olevan yrityksen on saatava taloudellista etua, jota se ei olisi saanut tavanomaisissa markkinaolosuhteissa. Maan ostaminen PSV:ltä ja myöhempi vuokraaminen sille olisi tällainen etu, jos ehdot olisivat PSV:lle markkinaehtoja edullisemmat.

               (39)

               Myynti- ja takaisinvuokraustoimenpiteestä saatava tyypillinen etu sijoittajalle/vuokranantajalle on sijoituksesta vuokra-aikana saatava kohtuullinen tuotto vuokran muodossa ja sellaisen omaisuuserän omistajuus, jolla on jo luotettava vuokralainen. Sijoittajalla/vuokranantajalla on pitkäaikainen kokonaan vuokrattu omaisuuserä, josta kertyy säännöllisesti tuloja.

         5.3.1   Maa-alueiden kauppaa koskevan tiedonannon soveltaminen

               (40)

               Alankomaat viittaa tämän arvioinnin osalta maa-alueiden kauppaa koskevaan tiedonantoon. Kyseisen tiedonannon mukaan julkisen viranomaisen toteuttama maa-alueiden ja rakennusten myynti ei ole tukea ensinnäkin, jos julkinen viranomainen hyväksyy parhaan tai ainoan tarjouksen avoimessa tarjouskilpailussa, johon ei liity ehtoja, ja toiseksi tällaisen kilpailumenettelyn puuttuessa, jos myyntihinnaksi asetetaan vähintään riippumattoman asiantuntijan määrittämä hinta.

               (41)

               Komissio toistaa, että maa-alueiden kauppaa koskevassa tiedonannossa annetut ohjeet, kuten sen johdannossa todetaan, ”koskevat vain julkisessa omistuksessa olevien maa-alueiden ja rakennusten myymistä. Se ei koske julkisen vallan kiinteistönhankintoja eikä maa-alueiden ja rakennusten vuokraamista julkisille viranomaisille tai julkisessa omistuksessa olevien maa-alueiden ja rakennusten vuokraamista. Myös tällaisiin toimiin voi sisältyä valtion tukea.” Lisäksi käsiteltävässä asiassa maan arvon määrittäminen ei sinänsä ole riittävää. Myynti- ja takaisinvuokraustoimenpide sisältää myös vuokran. Tämän vuokran markkinaehtoisuus on myös vahvistettava.

               (42)

               Joka tapauksessa maa-alueiden kauppaa koskevan tiedonannon mekanismit ovat ainoastaan välineitä, joilla selvitetään, toimiiko valtio markkinataloussijoittajan tavoin, ja ovat siksi esimerkkejä markkinataloussijoittajaperiaatteen soveltamisesta julkisten ja yksityisten yksiköiden välisiin liiketoimiin (7).

         5.3.2   Markkinataloussijoittajaperiaatteen noudattaminen

               (43)

               Komission on näin ollen arvioitava, olisiko yksityinen sijoittaja osallistunut vastaavin ehdoin arvioinnin kohteena oleviin liiketoimiin. Hypoteettisen yksityisen sijoittajan toiminta on järkevästi toimivan sijoittajan toimintaa, ja sijoittaja pyrkii tavanomaisissa tuotto-odotuksissaan ottamaan huomioon riskin, joka on hyväksyttävissä tiettyyn tuottoon verrattuna. Markkinataloussijoittajaperiaatetta ei noudatettaisi, jos maa-alueen hinta olisi korkeampi kuin markkinahinta ja vuokra alhaisempi.

               (44)

               Alankomaat ja kunta väittävät, että kunta toimi riippumattoman asiantuntijan (ennakko)arvion perusteella ja noudatti näin ollen markkinataloussijoittajaperiaatetta. Liiketoimi tehtiin maa-alueen markkina-arvon perusteella, eikä se siten tuottanut PSV:lle etua.

               (45)

               Komissio katsoo, että markkinaehtojen noudattaminen voidaan periaatteessa määrittää riippumattoman asiantuntijan arvion perusteella.

               (46)

               Kunnan käyttämän ulkopuolisen asiantuntijan tekemän arvion tulosten markkinaehtoisuuden osalta Alankomaita pyydettiin menettelyn aloittamista koskevassa päätöksessä perustelemaan, miksi asiantuntijat käyttivät laskelmissaan monikäyttöisen maa-alueen hintaa eivätkä stadionin maa-alueen hintaa. Komissio halusi myös perusteluja voitto- ja riskimarginaaleille, joilla laskettiin maa-alueen arvo tulevaa kehitystä ajatellen pitkäaikaisen vuokrasopimuksen päätyttyä.

               (47)

               Alankomaiden ja kunnan toimittamien tietojen perusteella komissio toteaa, että kunnan toteuttamaa maa-alueiden hankintaa edelsi Troostwijkin, joka on riippumaton maa-alueiden arviointeja laativa yritys, tekemä maa-alueen arviointi. Kun tammikuussa 2011 aloitettiin neuvottelut myynti- ja takaisinvuokraussopimuksesta PSV:n kanssa, tavoitteena oli auttaa PSV:tä liiketoimella, josta seuralle ei koituisi sellaista taloudellista etua, jota se ei olisi saanut markkinaolosuhteissa. Siksi kunta pyysi Troostwijkia määrittämään kyseisen maa-alueen markkinahinnan ja markkinaehtoisen vuosivuokran.

               (48)

               Arvioinnin perustana olevat oletukset näyttävät olleen kohtuullisia. Troostwijk määritteli maaliskuussa 2011 laatimassaan arviointiraportissa stadionin maa-alueen markkinahinnaksi 41 160 000 euroa sen silloisen kunnon ja sen kehitysnäkymien perusteella. Kunnalle työskentelevä ulkoinen tilintarkastusyritys hyväksyi maa-alueen arvon ja vuokran määrittämismenetelmän.

               (49)

               Troostwijkin arviointiraportissa otetaan huomion maa-alueeseen vaikuttavat mahdolliset realistiset ja ennustettavissa olevat kehitysnäkymät. Raportissa tarkastellaan stadionin alueen mahdollista kehitystä ja todetaan, että mikäli stadion puretaan, todennäköisin vaihtoehto olisi moneen eri käyttöön tarkoitettu alue, jossa olisi toimistoja ja asuntoja. Arviointiraportissa korostetaan, että tämä oletus on realistinen, kun otetaan erityisesti huomioon, että maa-alue sijaitsee kaupungin keskustassa. Sijainniltaan keskeisten maa-alueiden progressiivisen arvonkehityksen mahdollisuus on paljon suurempi kuin syrjäisten maa-alueiden. Arviointiraportissa viitataan myös yleiseen arvostusstandardiin, jonka mukaan maa-alueen arvon määrittämisen perustana on maa-alueen parhaiten tuottava käyttö.

               (50)

               uleva käyttö, sellaisena kuin Alankomaat sen kuvaa, on myös kunnan pitkäaikaisen kaupunkikehitysstrategian mukainen koko stadionin alueen osalta, kuten johdanto-osan 22 kappaleessa esitetään. Maa-alueen uudelleenkaavoituksen todennäköisyys on, kuten kunta esittää, erittäin suuri riippumatta siitä, kuka kyseisen maa-alueen omistaa.

               (51)

               Joka tapauksessa Alankomaiden mukaan stadionin maa-alueen nykyisellä kaavoituksella ja kaupallisella käytöllä on myös merkittävä taloudellinen potentiaali.

               (52)

               Näin ollen voidaan todeta, että se, että asiantuntija-arviossa maa-alueen arvo määritetään monikäyttöisestä alueesta saatavan hinnan perusteella, vaikuttaa hyväksyttävältä. Komissio on jo hyväksynyt sen, että kunta voi käyttää maa-alueen arvon määrityksessä maa-alueen arvon pitkän aikavälin kehitysnäkymää alueella, jolla voidaan toteuttaa odotettuja parannuksia liiketoimintasuunnittelustrategian mukaisesti (8).

               (53)

               PSV maksaa kunnalle pitkäaikaista vuokraa, jonka riippumaton arviointiyritys on määrittänyt ja laskenut maa-alueen oletetun hinnan perustella ottaen huomioon sen myöhempi mahdollinen asuin- ja toimistokäyttö ja pitkäaikaisten valtion joukkovelkakirjojen korkoprosentti vuonna 2011 sekä 1,5 prosentin riskipreemio.

               (54)

               Näin ollen vuokra vastaa jo muuhun kuin urheilukäyttöön tarkoitetun maa-alueen arvioitua hintaa. Se on siksi korkeampi kuin vuokra, joka laskettaisiin kyseisen maa-alueen nykyisen käyttötarkoituksen perusteella.

               (55)

               Raportissa todetaan, että yli 15 vuoden pitkäaikaiseen vuokrasopimukseen voi sisältyä tiettyjä maan arvon vaihteluun liittyviä riskejä. Näitä riskejä rajoitetaan kuitenkin monilla eri tekijöillä, joita kuvataan lähemmin johdanto-osan 56–59 kappaleessa.

               (56)

               Arviointiraportissa käytettyjä oletuksia voidaan pitää varovaisina. Arviointiraportissa määritetään toimistojen ja asuntojen mahdollinen odotusarvo viittaamalla ympäristön viimeaikaiseen kehitykseen, ja siinä lisätään ylimääräisenä riskipuskurina asuntojen myyntihintaan ainoastaan 80 prosentin pinta-alaindeksi vastaaviin hankkeisiin verrattuna.

               (57)

               Maa-alueen 1,7 prosentin – joka oletetaan inflaatioasteeksi – oletetun arvonnousun osalta arviointi sisältää korjausmekanismin: 20 vuoden jälkeen maa-alueen kertyneeseen arvoon tehdään 22,5 prosentin vähennys turvamarginaalina. Kun molemmat oletukset otetaan huomioon, odotetun nousun arvioidaan olevan 1,01 prosenttia vuodessa 40 vuoden vuokra-aikana ja 0,4 prosenttia vuodessa ensimmäisten 20 vuoden aikana. Näin ollen alkuperäinen 1,7 prosentin oletus yhdessä turvamarginaalin kanssa näyttää olevan kohtuullinen, kun otetaan huomioon, että kyseessä oleva omaisuuserä on maa-alue, jonka arvon voidaan odottaa säilyvän tai nousevan, ja että se sijaitsee kaupungin keskustassa (vaikka maa luokitellaan tällä hetkellä kaupalliseen käyttöön, vuokran määrä perustuu jo monikäyttöisen maa-alueen odotusarvoon). Lisäksi vuonna 2011 inflaatioaste oli Alankomaissa 2,3 prosenttia (9), kun taas EKP:n inflaatiotavoite oli 2 prosenttia. Molemmat arvot ovat huomattavasti korkeampia kuin arvioijan käyttämä maa-alueen arvon odotettu kasvuvauhti.

               (58)

               Näiden vuokraan liittyvien turvatoimien lisäksi kunnan neuvottelema vuokrasopimus sisältää lukuisia muita määräyksiä mahdollisten riskien, erityisesti PSV:n vuokran laiminlyönnin riskin, kattamiseksi. Jalkapalloseura takaa vuokranmaksun kausilippujen myynnistä saatavilla tuloilla. PSV on myös antanut 5 miljoonan euron vakuuden, joka vastaa noin kahden vuoden vuokria ja vähennetään kauppahinnasta ja jonka asianomainen notaari säilyttää kymmenen vuoden ajan.

               (59)

               Osapuolet ovat sopineet, että vuokran määrää voidaan kaikilta osin tarkistaa 20 vuoden jälkeen jommankumman osapuolen pyynnöstä. Tämä tarkistus perustuu uuteen arviointiraporttiin. Maa-alueen uuden vuokran perustana on maa-alueen arvo kyseisenä ajankohtana sekä valtion joukkovelkakirjojen tuotto ja riskipreemio. Kunnan suojan parantamiseksi osapuolet ovat sopineet, että maa-alueen ja stadionin käyttöoikeus siirtyy kunnalle, jos PSV laiminlyö vuokranmaksun tai menee konkurssiin. Tämä lauseke on poikkeus Alankomaiden siviilioikeuden vakioseuraamuksesta, jonka mukaan vuokraoikeudesta tulee osa konkurssipesää eikä se siten ole maanomistajan määräysvallassa. Käsiteltävässä tapauksessa vuokra-ajan päätyttyä maa-alueen omistajuus pysyy kunnalla ja kunta määrää sen käytöstä.

               (60)

               Vaikka arviointiraportin oletukset vaikuttavat kohtuullisilta, kuten johdanto-osan 48–57 kappaleessa todetaan, vertailu muihin liiketoimiin on vaikeaa, koska vuokrasopimukset, joita Alankomaat esittää vertailua varten, voivat koskea eri sektoreita (kuten Amsterdamin asuntosektoria). Arvioidessaan, onko kyseinen liiketoimi markkinataloussijoittajaperiaatteen mukainen, komissio on selvittänyt, olisiko liiketoimen vertailukohtana voitu käyttää eri perustetta – Eindhovenin PSV:lle myöntämää lainaa, jonka vakuutena on maa-alue.

               (61)

               Komissio toteaa, että PSV:n maksama vuokra on korkeampi kuin tällaisen lainan markkinakorko, kun myynti- ja takaisinvuokraustoimenpiteen ja lainan väliset erot otetaan huomioon. Merkittävin ero liittyy siihen, että jos PSV laiminlöisi velvoitteensa saatuaan kunnalta lainan, kunta saisi parhaassa tapauksessa takaisin lainan nimellismäärän. Se ei hyötyisi, mikäli maa-alueen arvon nousu ylittäisi lainan nimellismäärän. Myynti- ja takaisinvuokraussopimuksen mukaan kunnasta tulee maa-alueen omistaja vuokrasopimuksen alkamisajankohdasta ja sillä on täysi omistusoikeus, mikäli vuokranmaksu laiminlyödään. Kunta painotti tätä näkökohtaa kyseisestä toimenpiteestä päätettäessä, kun otetaan erityisesti huomioon, että maa-alueen taattu täysi hallintaoikeus, mikäli PSV laiminlyö velvollisuutensa, poikkeaa Alankomaiden oikeuden yleisistä säännöksistä (johdanto-osan 59 kappale). Maa-alueen arvon mahdollinen nousu (lainaehtojen vahvistamisen jälkeen) hyödyttää näin ollen vain kuntaa.

               (62)

               Näin ollen voitaisiin olettaa, että myynti- ja takaisinvuokraustoimenpiteen tuotto-odotus on lähtökohtaisesti pienempi kuin lainan. Sellaisen lainan tuottoaste, jolla on laadukas vakuus ja joka on annettu yritykselle, jonka luokitus vastaa PSV-jalkapalloseuran luokitusta, muodostaisi näin ollen vertailun ylärajan.

               (63)

               Jos luotettavia markkinavertailuarvoja ei ole (10), olisi vaihtoehtoisen skenaarion eli PSV:lle myönnettävän lainan viitemarkkinakorko määriteltävä viite- ja diskonttokorkojen määrittämisessä sovellettavan menetelmän tarkistamisesta annetun komission tiedonannon perusteella (11). Varovaisuuden vuoksi tässä laskelmassa otettaisiin huomioon, että PSV:n luottokelpoisuus oli huono vuonna 2011, ja oletettaisiin, että lainalla oli hyvät vakuudet (eli maa-alue). Viitekorko olisi näin ollen 6,05 prosenttia.

               (64)

               Lainasijoittaja odottaa näin ollen 1,01 prosenttia korkeampaa tuottoa kuin kunta myynti- ja takaisinvuokraustoimenpiteen yhteydessä. Kunta toimii silti markkinataloussijoittajan tavoin, jos lainasijoittaja on halukas luopumaan 1,01 prosentin tuotosta maa-alueen arvon mahdollisen nousun vastineena (ks. johdanto-osan 61 kappale). Liiketoimen erityispiirteiden perusteella tällainen arvonnousu vastaa vähintään 1,01 prosentin tuottoa ja siksi kunnan myynti- ja takaisinvuokraustoimenpiteen tuotto-odotus näyttää olevan markkinavertailuarvojen mukainen.

               (65)

               Näin ollen näyttää siltä, että myynti- ja takaisinvuokrausjärjestely ei tarjoa perusteetonta etua PSV:lle ja antaa kunnalle markkinataloussijoittajaperiaatteen mukaisen tuoton.

               (66)

               Lopuksi on todettava, että vuosivuokra on Alankomaiden mukaan verrattavissa ammattilaisjalkapalloseurojen muualla maassa maksamiin stadionin vuokriin. Koska tällainen vertailu on vaikeaa eri sijaintien vuoksi, olisi korostettava, että nämä muut jalkapalloseurat maksavat vuosivuokraa stadionin maa-alueen lisäksi koko stadionrakennuksesta. Vertailun vuoksi PSV omistaa stadionin, vastaa sen toiminnan ja ylläpidon kustannuksista ja maksaa lisäksi vuokraa maa-alueesta, jolla stadion sijaitsee.

         6.   PÄÄTELMÄT

               (67)

               Komissio katsoo näin ollen, että menettelyn aloittamista koskevassa päätöksessä esitettyihin epäilyihin ei ole aihetta. Ostaessaan stadionin maa-alueen ja vuokratessaan sen takaisin PSV:lle kunta käyttäytyi kuin hypoteettinen yksityinen sijoittaja olisi tehnyt vastaavassa tilanteessa. Näin ollen liiketoimi ei sisällä perussopimuksen 107 artiklan 1 kohdassa tarkoitettua valtiontukea.

         ON HYVÄKSYNYT TÄMÄN PÄÄTÖKSEN:
   1 artikla
   Alankomaiden jalkapalloseura PSV Eindhovenin hyväksi toteuttama toimenpide ei ole Euroopan unionin toiminnasta tehdyn sopimuksen 107 artiklan 1 kohdassa tarkoitettua valtiontukea.
   2 artikla
   Tämä päätös on osoitettu Alankomaiden kuningaskunnalle.

      Tehty Brysselissä 4 päivänä heinäkuuta 2016.

            Komission puolesta

         Margrethe VESTAGER

            Komission jäsen

      (1)  Komission päätös asiassa SA.33584 (2013/C) (ex 2011/NN) – Alankomaat Tuki tietyille Alankomaiden ammattilaisjalkapalloseuroille vuosina 2008–2011 – Kehotus huomautusten esittämiseen Euroopan unionin toiminnasta tehdyn sopimuksen 108 artiklan 2 kohdan mukaisesti (EUVL C 116, 23.4.2013, s. 19).

      (2)  Vertaa alaviitteeseen 1.

      (3)  Asia T-370/13 Gemeente Eindhoven v. komissio.

      (4)  EYVL C 209, 10.7.1997, s. 3.

      (5)  Asia C-325/08, Olympique Lyonnais, ECLI:EU:C:2010:143, 27 ja 28 kohta; asia C-519/04 P, Meca-Medina ja Majcen v. komissio, ECLI:EU:C:2006:492, 22 kohta ja asia C-415/93, Bosman, ECLI:EU:C:1995:463, 73 kohta.

      (6)  Komission päätös, joka koskee Saksaa, tehty 20 päivänä maaliskuuta 2013, Multifunktionsarena der Stadt Erfurt (asia SA.35135 (2012/N)), 12 kohta, ja Multifunktionsarena der Stadt Jena (asia SA.35440 (2012/N)), tiivistelmä EUVL C 140, 18.5.2013, s. 1, ja 2 päivänä lokakuuta 2013, Fußballstadion Chemnitz (asia SA.36105 (2013/N)), tiivistelmä EUVL C 50, 21.2.2014, s. 1, 12–14 kohta; komission päätös, joka koskee Espanjaa, tehty 18 päivänä joulukuuta 2013, mahdollinen valtiontuki neljälle espanjalaiselle ammattilaisjalkapalloseuralle (asia SA.29769 (2013/C)), 28 kohta, Real Madrid CF (asia SA.33754 (2013/C)), 20 kohta, ja väitetty tuki kolmelle Valencian jalkapalloseuralle (asia SA.36387 (2013/C)), 16 kohta, EUVL C 69, 7.3.2014, s. 99.

      (7)  Jos tavanomaisissa markkinaolosuhteissa toimiva yksityinen sijoittaja olisi samankaltaisissa olosuhteissa voinut toteuttaa kyseisen toimenpiteen tuensaajan eduksi, toimenpiteessä ei markkinataloussijoittajaperiaatteen mukaan ole kyse valtiontuesta.

      (8)  Komission päätös 2011/529/EU, annettu 20 päivänä huhtikuuta 2011, toimenpiteestä C-37/04 (ex NN 51/04), jonka Suomi on toteuttanut Componenta Oyj:n hyväksi (EUVL L 230, 7.9.2011, s. 69), johdanto-osan 68–74 kappale.

      (9)  http://data.worldbank.org/indicator/FP.CPI.TOTL.ZG/countries/NL?display=graph.

      (10)  Tässä tapauksessa tietoja ei ollut riittävästi, jotta viitekorolle olisi voitu laatia markkinavertailuarvo.

      (11)  EUVL C 14, 19.1.2008, s. 6.


title: Neuvoston päätös, annettu 30 päivänä lokakuuta 2013 , neuvoston kannan vahvistamisesta esitykseen Euroopan unionin lisätalousarvioksi nro 8 varainhoitovuodeksi 2013

text:
               1.11.2013

               FI

               Euroopan unionin virallinen lehti

               C 318/2

         NEUVOSTON PÄÄTÖS,
   annettu 30 päivänä lokakuuta 2013,
   neuvoston kannan vahvistamisesta esitykseen Euroopan unionin lisätalousarvioksi nro 8 varainhoitovuodeksi 2013
   2013/C 318/02
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               unionin talousarvio varainhoitovuodeksi 2013 (2) hyväksyttiin lopullisesti 12 päivänä joulukuuta 2012,

               —

               komissio antoi 23 päivänä syyskuuta 2013 ehdotuksen, joka sisälsi lisätalousarvioesityksen nro 8 varainhoitovuoden 2013 yleiseen talousarvioon,

               —

               neuvosto muodostaa kantansa samassa yhteydessä, jossa se vahvistaa lisätalousarvioesitystä nro 9/2013 koskevan kantansa edellyttäen, että Euroopan parlamentti hyväksyy monivuotista rahoituskehystä 2014–2020 koskevan sopimuksen,

               —

               ottaen huomioon, että lisätalousarvioesitys nro 8 varainhoitovuoden 2013 yleiseen talousarvioon on hyväksyttävä viipymättä, on neuvoston työjärjestyksen 3 artiklan 3 kohdan mukaisesti perusteltua lyhentää pöytäkirjan (N:o 1) 4 artiklan mukaista kansallisille parlamenteille ilmoittamista koskevaa kahdeksan viikon määräaikaa samoin kuin asian neuvoston esityslistaehdotukseen sisällyttämistä koskevaa kymmenen päivän määräaikaa,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 8 varainhoitovuodeksi 2013 vahvistettiin 30 päivänä lokakuuta 2013.
   Tätä päätöstä sovelletaan siitä päivästä, jona Euroopan parlamentti hyväksyy monivuotista rahoituskehystä 2014–2020 koskevan sopimuksen ja neuvoston kannan lisätalousarvioon nro 9/2013.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Brysselissä 30 päivänä lokakuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 298, 26.10.2012, s. 1.

      (2)  EUVL L 66, 8.3.2013, s. 1, ja sen oikaisu EUVL L 134, 18.5.2013, s. 21.


Avis juridique important

|

31998D0189

98/189/EY: Neuvoston päätös, tehty 23 päivänä helmikuuta 1998, Euroopan yhteisön ja Jemenin tasavallan välisen yhteistyösopimuksen tekemisestä

Virallinen lehti nro L 072 , 11/03/1998 s. 0017 - 0017

NEUVOSTON PÄÄTÖS,tehty 23 päivänä helmikuuta 1998,Euroopan yhteisön ja Jemenin tasavallan välisen yhteistyösopimuksen tekemisestä (98/189/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 130 Y artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon (1),sekä katsoo, ettäEuroopan yhteisön perustamissopimuksen 130 U artiklan mukaisesti yhteisön kehitysyhteistyöpolitiikalla olisi edistettävä kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhdyyden lieventämistä näissä maissa, jayhteisön olisi ulkosuhteita koskevien tavoitteidensa edistämiseksi hyväksyttävä Euroopan yhteisön ja Jemenin tasavallan välinen yhteistyösopimus,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Jemenin tasavallan välinen yhteistyösopimus.Sopimuksen teksti on tämän päätöksen liitteenä.2 artikla Neuvoston puheenjohtaja tekee yhteisön puolesta sopimuksen 21 artiklassa määrätyn ilmoituksen.3 artikla Komissio edustaa jäsenvaltioiden edustajien avustamana yhteisöä sopimuksen 15 artiklassa määrätyssä yhteistyösekakomiteassa.4 artikla Tämä päätös julkaistaan Euroopan yhteisöjen virallisessa lehdessä (2).Tehty Brysselissä 23 päivänä helmikuuta 1998.Neuvoston puolestaR. COOKPuheenjohtaja(1) EYVL C 56, 23.2.1998(2) Neuvoston pääsihteeristö julkaisee yhteistyösopimuksen voimaantulopäivän Euroopan yhteisöjen virallisessa lehdessä.


Avis juridique important

|

32001D0175

2001/175/EY: Neuvoston päätös, tehty 26 päivänä helmikuuta 2001, talous- ja sosiaalikomitean portugalilaisen jäsenen nimeämisestä

Virallinen lehti nro L 063 , 03/03/2001 s. 0058 - 0058

Neuvoston päätös,tehty 26 päivänä helmikuuta 2001,talous- ja sosiaalikomitean portugalilaisen jäsenen nimeämisestä(2001/175/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, että edellä mainitussa komiteassa on vapautunut jäsenen paikka Manuel António ARAÚJO DOS SANTOSin erottua, mikä on annettu neuvostolle tiedoksi 14 päivänä syyskuuta 2000,ottaa huomioon Portugalin hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään Alfredo Manuel VIEIRA CORREIA talous- ja sosiaalikomitean jäseneksi Manuel António ARAÚJO DOS SANTOSin tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 26 päivänä helmikuuta 2001.Neuvoston puolestaPuheenjohtajaA. Lindh(1) EYVL L 257, 19.9.1998, s. 37.


Avis juridique important

|

31992D0623

92/623/EHTY: Komission päätös, tehty 7 päivänä joulukuuta 1992, Euroopan talousyhteisön ja Euroopan hiili- ja teräsyhteisön sekä Puolan tasavallan välisen osapuolten Brysselissä 16 päivänä joulukuuta 1991 allekirjoittaman väliaikaisen sopimuksen pidentämistä koskevan sopimuksen tekemisestä kirjeenvaihtona Euroopan hiili- ja teräsyhteisön puolesta

Virallinen lehti nro L 408 , 31/12/1992 s. 0019 - 0019 Suomenk. erityispainos Alue 11 Nide 20 s. 0179  Ruotsink. erityispainos Alue 11 Nide 20 s. 0179

KOMISSION PÄÄTÖS,tehty 7 päivänä joulukuuta 1992,Euroopan talousyhteisön ja Euroopan hiili- ja teräsyhteisön sekä Puolan tasavallan välisen osapuolten Brysselissä 16 päivänä joulukuuta 1991 allekirjoittaman väliaikaisen sopimuksen pidentämistä koskevan sopimuksen tekemisestä kirjeenvaihtona Euroopan hiili- ja teräsyhteisön puolesta (92/623/EHTY)EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan 1 kohdan,sekä katsoo, ettäodotettaessa Brysselissä 16 päivänä joulukuuta 1991 allekirjoitetun Euroopan sopimuksen ratifiointimenettelyn saattamista päätökseen olisi 31 päivän joulukuuta 1992 jälkeen pidennettävä Brysselissä 16 päivänä joulukuuta 1991 allekirjoitettua väliaikaista sopimusta tekemällä sopimus kirjeenvaihtona, jakuultuaan neuvoa-antavaa komiteaa ja yhteisymmärryksessä neuvoston kanssa,ON PÄÄTTÄNYT SEURAAVAA:1 artiklaHyväksytään Euroopan hiili- ja teräsyhteisön puolesta Brysselissä 16 päivänä joulukuuta 1991 allekirjoitetun väliaikaisen sopimuksen pidentämistä 31 päivän joulukuuta 1992 jälkeen koskeva Euroopan talousyhteisön ja Euroopan hiili- ja teräsyhteisön sekä Puolan tasavallan välinen kirjeenvaihtona tehty sopimus.Sopimuksen teksti on tämän päätöksen liitteenä().2 artiklaKomission puheenjohtajalla on oikeus nimetä henkilö, jolla on valtuudet allekirjoittaa sopimus komissiota sitovasti.Tehty Brysselissä 7 päivänä joulukuuta 1992.Komission puolestaPuheenjohtajaJacques DELORS() EYVL N:o L 408, 31.12.1992, s. 5. Sopimus on julkaistu celex-numerolla 292A1231 (15) alueessa 11.


Avis juridique important

|

31997D0155

97/155/EY, Euratom: Neuvoston päätös, tehty 24 päivänä helmikuuta 1997, talous- ja sosiaalikomitean jäsenen nimeämiseksi

Virallinen lehti nro L 060 , 01/03/1997 s. 0061 - 0061

NEUVOSTON PÄÄTÖS,tehty 24 päivänä helmikuuta 1997,talous- ja sosiaalikomitean jäsenen nimeämiseksi (97/155/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 194 ja 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 ja 167 artiklan,ottaa huomioon jäsenten nimeämisestä talous- ja sosiaalikomiteaan 21 päivänä syyskuuta 1994 alkavaksi ja 20 päivänä syyskuuta 1998 päättyväksi kaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1),katsoo, että edellä mainitun komitean jäsenen paikka on vapautunut Gian Paolo Carrozzan eron vuoksi, josta on ilmoitettu neuvostolle 18 päivänä lokakuuta 1996,ottaa huomioon Italian hallituksen 21 päivänä tammikuuta 1997 esittämät ehdokkaat,ja saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Maurizio Angelo nimetään Euroopan talous- ja sosiaalikomitean jäseneksi Gian Paolo Carrozzan tilalle hänen toimikautensa loppuun eli 20 päivään syyskuuta 1998 saakka.Tehty Brysselissä 24 päivänä helmikuuta 1997.Neuvoston puolestaH. VAN MIERLOPuheenjohtaja(1) EYVL N:o L 257, 5.10.1994, s. 20


title: 2013/428/EU: Neuvoston päätös, annettu 9 päivänä elokuuta 2013 , päätöksen 2012/96/EU voimassaolon jatkamisesta

text:
               13.8.2013

               FI

               Euroopan unionin virallinen lehti

               L 217/36

         NEUVOSTON PÄÄTÖS,
   annettu 9 päivänä elokuuta 2013,
   päätöksen 2012/96/EU voimassaolon jatkamisesta
   (2013/428/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen (1), jäljempänä ’AKT–EY-kumppanuussopimus’, sellaisena kuin se on viimeksi muutettuna Ouagadougoussa Burkina Fasossa 22 päivänä kesäkuuta 2010 (2), ja erityisesti sen 96 artiklan,
   ottaa huomioon AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn neuvostossa kokoontuneiden jäsenvaltioiden hallitusten edustajien sisäisen sopimuksen (3) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Päätöksellä 2002/148/EY (4) saatettiin päätökseen Zimbabwen tasavallan kanssa AKT–EY-kumppanuussopimuksen 96 artiklan 2 kohdan c alakohdan nojalla käydyt neuvottelut ja toteutettiin aiheellisia toimenpiteitä, joilla rajoitetaan Zimbabwen kanssa tehtävää yhteistyötä AKT–EY-kumppanuussopimuksen 96 artiklan mukaisesti, jäljempänä ’aiheelliset toimenpiteet’, mainitun päätöksen liitteessä määritetyn mukaisesti. Näitä toimenpiteitä on sittemmin mukautettu ja niiden soveltamisaikaa on jatkettu vuosittain.

               (2)

               Osoituksena unionin jatkuvasta sitoutuneisuudesta poliittiseen kokonaissopimukseen perustuvaan prosessiin neuvosto päätti 7 päivänä elokuuta 2012 päätöksellä 2012/470/EU (5) jatkaa päätöksen 2012/96/EU (6) voimassaoloa ja keskeyttää aiheellisten toimenpiteiden soveltamisen 12 kuukaudeksi.

               (3)

               Neuvoston olisi tarkasteltava näitä aiheellisia toimenpiteitä uudelleen sen jälkeen kun Zimbabwessa on poliittisen kokonaissopimuksen mukaisesti järjestetty rauhanomaiset, avoimet ja uskottavat vaalit. Päätöksen 2012/96/EU voimassaoloa olisi näin ollen jatkettava ja aiheelliset toimenpiteet olisi pidettävä edelleen keskeytettyinä.

               (4)

               Euroopan unioni voi milloin tahansa päättää tarkastella tätä päätöstä uudelleen,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan päätöksen 2012/96/EU ja sen aiheellisten toimenpiteiden voimassaoloa 20 päivään helmikuuta 2014. Aiheellisten toimenpiteiden soveltaminen pysyy edelleen keskeytettynä.
   Aiheellisia toimenpiteitä tarkastellaan jatkuvasti ja niiden soveltaminen aloitetaan uudelleen, jos tilanne Zimbabwessa heikkenee vakavalla tavalla.
   Toimenpiteitä tarkastellaan joka tapauksessa uudelleen kuuden kuukauden kuluttua tämän päätöksen voimaantulosta.
   2 artikla
   Tämä päätös tulee voimaan päivänä, jona se hyväksytään. Se julkaistaan Euroopan unionin virallisessa lehdessä.

      Tehty Brysselissä 9 päivänä elokuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  Neuvoston päätös 2002/148/EY, tehty 18 päivänä helmikuuta 2002, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa (EYVL L 50, 21.2.2002, s. 64).

      (5)  Neuvoston päätös 2012/470/EU, annettu 7 päivänä elokuuta 2012, päätöksen 2012/96/EU voimassaolon pidentämisestä ja päätöksessä 2002/148/EY säädettyjen aiheellisten toimenpiteiden soveltamisen keskeyttämisestä (EUVL L 213, 10.8.2012, s. 13).

      (6)  Neuvoston päätös 2012/96/EU, annettu 17 päivänä helmikuuta 2012, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien aiheellisten toimenpiteiden mukauttamisesta ja niiden soveltamisen jatkamisesta (EUVL L 47, 18.2.2012, s. 47).


Avis juridique important

|

31999D0537

Komission päätös, tehty 23 päivänä heinäkuuta 1999, varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1999) 2384)

Virallinen lehti nro L 206 , 05/08/1999 s. 0024 - 0024

KOMISSION PÄÄTÖS,tehty 23 päivänä heinäkuuta 1999,varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta(tiedoksiannettu numerolla K(1999) 2384)(1999/537/EY, EHTY, Euratom)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan atomienergiayhteisön perustamissopimuksen,ottaa huomioon Euroopan hiili- ja teräsyhteisön perustamissopimuksen,ottaa huomioon 21 päivänä joulukuuta 1977 annetun varainhoitoasetuksen täytäntöönpanoa koskevista yksityiskohtaisista säännöistä 9 päivänä joulukuuta 1993 annetun asetuksen (EY, EHTY, Euratom) N:o 3418/93(1), sellaisena kuin se on viimeksi muutettuna päätöksellä 98/539/EHTY, EY, Euratom(2), ja erityisesti sen 145 artiklan,sekä katsoo, ettäkuluttajahintaindeksi (IPCE) oli 100,7 joulukuussa 1996 ja 102,4 joulukuussa 1997,ON PÄÄTTÄNYT SEURAAVAA:1 artiklaVarainhoitoasetuksen täytäntöönpanoa koskevista yksityiskohtaisista säännöistä annetun asetuksen mukaiset kiinteämääräiset maksut saatetaan ajan tasalle seuraavasti 1 päivästä tammikuuta 1999:>TAULUKON PAIKKA>2 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Komission tilinpitäjä antaa päätöksen tiedoksi muille toimielimille ja laitoksille.Tehty Brysselissä 23 päivänä heinäkuuta 1999.Komission puolestaErkki LIIKANENKomission jäsen(1) EYVL L 315, 16.12.1993, s. 1. Asetuksen (Euratom, EHTY, EY) N:o 3418/93 149 artiklan mukaan kyseinen asetus on tullut voimaan 1.1.1994.(2) EYVL L 252, 12.9.1998, s. 67.


title: Komission päätös (EU) 2017/1254, annettu 4 päivänä heinäkuuta 2017, ehdotetusta kansalaisaloitteesta ”Stop TTIP” (tiedoksiannettu numerolla C(2017) 4725)

text:
               12.7.2017

               FI

               Euroopan unionin virallinen lehti

               L 179/16

         KOMISSION PÄÄTÖS (EU) 2017/1254,
   annettu 4 päivänä heinäkuuta 2017,
   ehdotetusta kansalaisaloitteesta ”Stop TTIP”

         (tiedoksiannettu numerolla C(2017) 4725)

   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
   sekä katsoo seuraavaa:

               (1)

               Kansalaisaloitteen ”Stop TTIP” rekisteröimistä koskeva pyyntö hylättiin 10 päivänä syyskuuta 2014 annetulla komission päätöksellä C(2014) 6501. Unionin yleinen tuomioistuin kumosi komission päätöksen asiassa T-754/14 10 päivänä toukokuuta 2017 antamassaan tuomiossa. Unionin yleisen tuomioistuimen tuomion noudattamiseksi tarvittavien toimenpiteiden toteuttamiseksi on annettava uusi komission päätös ehdotetun kansalaisaloitteen rekisteröinnistä.

               (2)

               Ehdotetun kansalaisaloitteen ”Stop TTIP” aihe liittyy seuraavaan: Pyydämme Euroopan komissiota suosittelemaan neuvostolle, että se kumoaa transatlanttisen kauppa- ja investointikumppanuuden (TTIP) solmimista koskevan neuvotteluvaltuutuksen eikä tee laaja-alaista talous- ja kauppasopimusta (CETA).

               (3)

               Ehdotetussa kansalaisaloitteessa todetaan sen tavoitteista seuraavaa: ”Haluamme estää TTIP:n ja CETA:n, koska ne sisältävät useita ongelmallisia kohtia. Esimerkiksi sääntelyn yhdenmukaistaminen sekä sijoittajien ja valtioiden välinen riitojenratkaisumenettely uhkaavat demokratiaa ja oikeusvaltiota. Haluamme estää työ-, sosiaali-, ympäristö-, yksityisyydensuoja- ja kuluttajanormien madaltumista sekä julkisten palvelujen (kuten vesi) ja kulttuuriomaisuuden sääntelyn purkamista läpinäkymättömissä neuvotteluissa. Eurooppalainen aloite tukee vaihtoehtoista kaupankäyntijärjestelmää ja investointipolitiikkaa EU:ssa.”

               (4)

               Neuvoston päätökset, joilla valtuutetaan aloittamaan neuvottelut unionin ja kolmansien maiden välisistä kansainvälisistä sopimuksista, kuten transatlanttinen kauppa- ja investointikumppanuus ja Kanadan sekä Euroopan unionin ja sen jäsenvaltioiden välinen laaja-alainen talous- ja kauppasopimus (CETA), sekä neuvoston päätökset, joilla valtuutetaan tällaisten sopimusten allekirjoittaminen ja tekeminen, ovat unionin säädöksiä, jotka annetaan komission suosituksen tai ehdotuksen perusteella perussopimusten soveltamiseksi. Sen vuoksi nämä säädökset voivat olla eurooppalaisen kansalaisaloitteen kohteena.

               (5)

               CETA kuitenkin allekirjoitettiin 30 päivänä lokakuuta 2016 sen jälkeen kun neuvosto oli antanut päätöksen (EU) 2017/37 (2). Tästä syystä kansalaisaloitteella ei ole enää kohdetta, sillä sen tarkoituksena oli saada komissio tekemään ehdotus neuvoston päätökseksi jättää CETA allekirjoittamatta.

               (6)

               Euroopan unionista tehdyllä sopimuksella vahvistetaan unionin kansalaisuutta ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.

               (7)

               Tämän vuoksi kansalaisaloitteen tekemisessä tarvittavien menettelyjen ja edellytysten olisi oltava selkeitä, yksinkertaisia, käyttäjäystävällisiä ja oikeasuhteisia kansalaisaloitteen luonteeseen nähden, jotta voidaan edistää kansalaisten osallistumista ja tehdä unionista helpommin lähestyttävä.

               (8)

               Edellä mainituista syistä voidaan katsoa, että ehdotettu kansalaisaloite ei asetuksen 4 artiklan 2 kohdan b alakohdan mukaisesti selvästi ylitä komission toimivaltaa antaa ehdotus unionin säädökseksi, jolla sovelletaan perussopimuksia.

               (9)

               Ehdotettu kansalaisaloite ”Stop TTIP” olisi sen vuoksi rekisteröitävä. Sille olisi kerättävä tuenilmauksia kuitenkin vain siltä osin kuin sen tarkoituksena on, että komissio antaa ehdotuksia tai suosituksia muiksi säädöksiksi kuin neuvoston päätökseksi olla allekirjoittamatta CETA:a,

         ON HYVÄKSYNYT TÄMÄN PÄÄTÖKSEN:
   1 artikla
   1.   Rekisteröidään ehdotettu kansalaisaloite ”Stop TTIP”.
   2.   Tuenilmauksia ehdotetulle kansalaisaloitteelle voidaan kerätä sillä edellytyksellä, että aloitteen tarkoituksena on, että komissio antaa ehdotuksia tai suosituksia muiksi unionin säädöksiksi kuin neuvoston päätökseksi olla allekirjoittamatta Kanadan sekä Euroopan unionin ja sen jäsenvaltioiden välistä laaja-alaista talous- ja kauppasopimusta (CETA).
   2 artikla
   Tämä päätös tulee voimaan 10 päivänä heinäkuuta 2017.
   3 artikla
   Tämä päätös on osoitettu ehdotetun kansalaisaloitteen ”Stop TTIP” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Michael EFLER ja [henkilötiedot poistettu järjestäjien kuulemisen perusteella].

      Tehty Strasbourgissa 4 päivänä heinäkuuta 2017

            Komission puolesta

         Frans TIMMERMANS

            Ensimmäinen varapuheenjohtaja

      (1)  EUVL L 65, 11.3.2011, s. 1.

      (2)  Neuvoston päätös (EU) 2017/37, annettu 28 päivänä lokakuuta 2016, Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) allekirjoittamisesta Euroopan unionin puolesta (EUVL L 11, 14.1.2017, s. 1).


title: 2005/46/EY, Euratom: Euroopan parlamentin päätös, tehty 11 päivänä tammikuuta 2005, Euroopan oikeusasiamiehen nimittämisestä

text:
               25.1.2005

               FI

               Euroopan unionin virallinen lehti

               L 21/8

      EUROOPAN PARLAMENTIN PÄÄTÖS,

   tehty 11 päivänä tammikuuta 2005,
   Euroopan oikeusasiamiehen nimittämisestä
   (2005/46/EY, Euratom)
   EUROOPAN PARLAMENTTI, joka
   ottaa huomioon Euroopan yhteisön perustamissopimuksen ja erityisesti sen 21 artiklan toisen kohdan ja 195 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 107 d artiklan,
   ottaa huomioon 9 päivänä maaliskuuta 1994 tekemänsä päätöksen oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista (1), sellaisena kuin se on muutettuna 14 päivänä maaliskuuta 2002 tehdyllä päätöksellä (2),
   ottaa huomioon työjärjestyksen 194 artiklan,
   ottaa huomioon nimitysehdotuspyynnön (3),
   ottaa huomioon 11 päivänä tammikuuta 2005 pidetyssä istunnossa toimitetun äänestyksen,
   ON PÄÄTTÄNYT SEURAAVAA:
   Nikiforos DIAMANDOUROS nimitetään Euroopan oikeusasiamieheksi.

      Tehty Strasbourgissa 11 päivänä tammikuuta 2005.

            Euroopan parlamentin puolesta

            Puhemies

         Josep BORRELL FONTELLES

      (1)  EYVL L 113, 4.5.1994, s. 15.

      (2)  EYVL L 92, 9.4.2002, s. 13.

      (3)  EUVL C 213, 25.8.2004, s. 9.


Avis juridique important

|

31995D0503

95/503/EY: Neuvoston päätös, tehty 27 päivänä marraskuuta 1995, varajäsenen nimeämisestä alueiden komiteaan

Virallinen lehti nro L 289 , 02/12/1995 s. 0044 - 0044

NEUVOSTON PÄÄTÖS,tehty 27 päivänä marraskuuta 1995,varajäsenen nimeämisestä alueiden komiteaan (95/503/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen 94/65/EY (1),sekä katsoo, ettäkomiteassa on vapautunut varajäsenen paikka Dietrich Kaßmannin erottua, mistä ilmoitettiin neuvostolle 14 päivänä syyskuuta 1995, jaSaksan hallituksen ehdotus otetaan huomioon,ON PÄÄTTÄNYT SEURAAVAA:Ainoa artikla Alex Endlein nimetään alueiden komitean varajäseneksi Dietrich Kaßmannin tilalle tämän jäljellä olevaksi toimikaudeksi eli 25 päivään tammikuuta 1998 saakka.Tehty Brysselissä 27 päivänä marraskuuta 1995.Neuvoston puolestaP. SOLBES MIRAPuheenjohtaja(1) EYVL N:o L 31, 4.2.1994, s. 29


title: Neuvoston päätös 2012/371/YUTP, annettu 10 päivänä heinäkuuta 2012 , Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP muuttamisesta

text:
               11.7.2012

               FI

               Euroopan unionin virallinen lehti

               L 179/21

         NEUVOSTON PÄÄTÖS 2012/371/YUTP,
   annettu 10 päivänä heinäkuuta 2012,
   Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 29 päivänä lokakuuta 2010 päätöksen 2010/656/YUTP Norsunluurannikkoon kohdistuvien rajoittavien toimenpiteiden jatkamisesta (1).

               (2)

               Yhdistyneiden kansakuntien turvallisuusneuvosto hyväksyi 26 päivänä huhtikuuta 2012 päätöslauselman 2045 (2012), jolla Norsunluurannikkoon kohdistuvia rajoittavia toimenpiteitä jatkettiin 30 päivään huhtikuuta 2013 ja muutettiin aseisiin kohdistuvia rajoittavia toimenpiteitä.

               (3)

               Päätöstä 2010/656/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/656/YUTP seuraavasti:

               1)

               Kumotaan 1 artiklan 2 kohta.

               2)

               Korvataan 2 artikla seuraavasti:
               ”2 artikla
               Edellä olevaa 1 artiklaa ei sovelleta:

                           a)

                           sellaisiin toimituksiin, jotka on tarkoitettu pelkästään Norsunluurannikolle sijoitettujen Yhdistyneiden kansakuntien joukkojen (UNOCI) ja niitä tukevien Ranskan joukkojen tueksi tai niiden käyttöön;

                           b)

                           seuraaviin toimintoihin sen mukaan, mitä YK:n turvallisuusneuvoston päätöslauselman 1572 (2004) 14 kohdalla perustetulle komitealle, jäljempänä ’pakotekomitea’, on ennakolta ilmoitettu:

                                       i)

                                       pelkästään humanitaariseen tai suojaavaan käyttöön tarkoitettujen ei-tappavien puolustustarvikkeiden toimitus, mukaan lukien unionin, YK:n, Afrikan unionin ja Länsi-Afrikan valtioiden talousyhteisön (ECOWAS) kriisinhallintaoperaatioihin tarkoitetut tällaiset tarvikkeet;

                                       ii)

                                       toimitukset, jotka viedään väliaikaisesti Norsunluurannikolle kansainvälisen oikeuden mukaisesti toimia toteuttavan valtion joukoille ja joiden ainoana ja välittömänä tarkoituksena on helpottaa kyseisen valtion kansalaisten ja niiden kansalaisten evakuointia, joiden osalta kyseinen valtio on vastuussa konsulitoiminnasta Norsunluurannikolla;

                                       iii)

                                       sellaisten lainvalvontaan liittyvien ei-tappavien sotilastarvikkeiden toimitus, joiden tarkoituksena on auttaa Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa;

                           c)

                           sellaisen suojavaatetuksen, mukaan lukien luodinkestävät liivit ja sotilaskypärät, toimitukseen, jota Yhdistyneiden kansakuntien henkilökunta, unionin tai sen jäsenvaltioiden henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Norsunluurannikolle yksinomaan henkilökohtaiseen käyttöönsä;

                           d)

                           pelkästään Norsunluurannikon turvallisuusalan uudistusprosessin tukemiseen tai siinä käytettäväksi tarkoitettujen aseiden ja muiden niihin liittyvien tappavien tarvikkeiden toimitukseen Norsunluurannikon turvallisuusjoukoille sen mukaan, mitä pakotekomitea on ennakolta hyväksynyt;

                           e)

                           sellaisten ei-tappavien tarvikkeiden toimitukseen, joita voidaan käyttää kansallisiin tukahduttamistoimiin ja joiden tarkoituksena on pelkästään auttaa Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa;

                           f)

                           sellaisten välineiden toimitukseen Norsunluurannikon turvallisuusjoukoille, joita voidaan käyttää kansallisiin tukahduttamistoimiin ja jotka on tarkoitettu pelkästään Norsunluurannikon turvallisuusalan uudistusprosessin tukemiseen tai siinä käytettäväksi.”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 10 päivänä heinäkuuta 2012.

            Neuvoston puolesta

            Puheenjohtaja

         V. SHIARLY

      (1)  EUVL L 285, 30.10.2010, s. 28.


Avis juridique important

|

32000D0527

2000/527/EY: Neuvoston päätös, tehty 14 päivänä elokuuta 2000, yleisön oikeudesta tutustua neuvoston asiakirjoihin tehdyn päätöksen 93/731/EY ja neuvoston lainsäädäntötoimia koskevien tietojen ja neuvoston julkisen asiakirjahakemiston parantamisesta tehdyn päätöksen 2000/23/EY muuttamisesta

Virallinen lehti nro L 212 , 23/08/2000 s. 0009 - 0010

Neuvoston päätös,tehty 14 päivänä elokuuta 2000,yleisön oikeudesta tutustua neuvoston asiakirjoihin tehdyn päätöksen 93/731/EY ja neuvoston lainsäädäntötoimia koskevien tietojen ja neuvoston julkisen asiakirjahakemiston parantamisesta tehdyn päätöksen 2000/23/EY muuttamisesta(2000/527/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 207 artiklan,ottaa huomioon oman työjärjestyksensä ja erityisesti sen 10 artiklan,sekä katsoo seuraavaa:(1) Helsingissä joulukuussa 1999 kokoontunut Eurooppa-neuvosto antoi poliittisen sysäyksen sellaisten Euroopan unionin välineiden kehittämiseksi, jotka liittyvät unionin sotilaallisen ja ei-sotilaallisen kriisinhallinnan voimavarojen kehittämiseen osana vahvistettua turvallisuus- ja puolustuspolitiikkaa.(2) Näin ollen neuvoston on annettava säännöt, joilla varmistetaan kyseisiä aloja koskevien asiakirjojen tehokas suojaaminen, sillä niiden sisältämien tietojen ilmaiseminen voisi vahingoittaa Euroopan unionin tai sen yhden tai useamman jäsenvaltion olennaisia etuja. Tämän vuoksi kyseiset asiakirjat on neuvoston pääsihteeristössä sovellettavista luokiteltuja tietoja koskevista suojaustoimenpiteistä 27 päivänä heinäkuuta 2000 tehdyn neuvoston pääsihteerin, yhteisen ulko- ja turvallisuuspolitiikan korkean edustajan päätöksen(1) nojalla luokiteltava TRÈS SECRET/TOP SECRET, SECRET tai CONFIDENTIEL.(3) Kyseisten asiakirjojen tietojen ilmaisemisesta aiheutuvien seurauksien vakavuus erityisesti Euroopan uuden, vahvistetun turvallisuus- ja puolustuspolitiikan kehittämisen kannalta sekä tarve säilyttää eri asianosaisten luottamus tämän uuden politiikan elintärkeässä kehitysvaiheessa oikeuttavat sen, että kyseisiin asiakirjoihin ei sovelleta sääntöjä, jotka koskevat yleisön oikeutta tutustua neuvoston asiakirjoihin. Tätä noudatetaan, kunnes kyseiset asiakirjat on luokiteltu aiemmalle tasolle tai niiden luokittelu on poistettu johdanto-osan 2 kappaleessa tarkoitettujen asiakirjojen luokittelua koskevien sääntöjen mukaisesti.(4) Johdanto-osan 1 kappaleessa tarkoitettuja erityisen herkkiä aloja koskevien tietojen vaihto, joka on osa tämän uuden politiikan kehittämistä, toimii ainoastaan, jos tietojen luovuttaja voi olla varma, että hänen luovuttamiaan tietoja ei ilmaista vastoin hänen tahtoaan. Näin ollen on syytä säätää, että jos neuvoston asiakirjan perusteella voidaan tehdä johtopäätöksiä sellaisten luokiteltujen tietojen sisällöstä, jotka ovat lähtöisin luonnolliselta tai oikeushenkilöltä, jäsenvaltiolta, toiselta yhteisön toimielimeltä tai elimeltä tai joltain muulta kansalliselta tai kansainväliseltä elimeltä, yleisölle annetaan oikeus tutustua asiakirjaan ainoastaan siinä tapauksessa, että tietojen luovuttaja on ennakolta antanut siihen kirjallisen luvan.(5) Jotta voitaisiin tehostaa tietojen luottamuksellisuuden suojaamista tarkasteltaessa asiakirjoja, joihin pyydetään saada tutustua, on syytä säätää toimenpiteiden toteuttamisesta sen varmistamiseksi, että noudatetaan periaatetta, jonka mukaan luokiteltuihin asiakirjoihin saavat tutustua vain henkilöt, joille on annettu oikeus siihen.(6) Unionin tai sen yhden tai useamman jäsenvaltion turvallisuus ja puolustus tai sotilaallinen tai ei-sotilaallinen kriisinhallinta ovat yleiseen etuun kuuluvia asioita, joita pyritään suojelemaan päätöksellä 93/731/EY(2), ja tämä olisi mainittava selvästi yhtenä syynä evätä oikeus tutustua asiakirjaan,ON TEHNYT SEURAAVAN PÄÄTÖKSEN:1 artiklaMuutetaan päätös 93/731/EY seuraavasti:1) Korvataan 1 artiklan 1 kohta seuraavasti:"1. Yleisöllä on oikeus tutustua neuvoston asiakirjoihin tässä päätöksessä säädetyin edellytyksin lukuun ottamatta neuvoston pääsihteeristössä sovellettavien luokiteltujen tietojen suojaustoimenpiteistä 27 päivänä heinäkuuta 2000 tehdyssä neuvoston pääsihteerin, yhteisen ulko- ja turvallisuuspolitiikan korkean edustajan päätöksessä tarkoitettuja TRÈS SECRET/TOP SECRET, SECRET tai CONFIDENTIEL luokiteltuja asiakirjoja, jotka liittyvät unionin tai sen yhden tai useamman jäsenvaltion turvallisuutta ja puolustusta tai sotilaallista tai ei-sotilaallista kriisinhallintaa koskeviin kysymyksiin.Jos pyyntö tutustua asiakirjaan koskee ensimmäisessä alakohdassa tarkoitettua luokiteltua asiakirjaa, pyynnön esittäjälle ilmoitetaan, että pyydetty asiakirja ei kuulu tämän päätöksen soveltamisalaan."2) Lisätään 2 artiklaan seuraava kohta:"3. Jos neuvoston asiakirja liittyy unionin tai sen yhden tai useamman jäsenvaltion turvallisuutta ja puolustusta tai sotilaallista tai ei-sotilaallista kriisinhallintaa koskeviin kysymyksiin ja sen perusteella voidaan tehdä johtopäätöksiä joltakin 2 kohdassa tarkoitetulta tietojen luovuttajalta saatujen luokiteltujen tietojen sisällöstä, yleisöllä on oikeus tutustua asiakirjaan ainoastaan siinä tapauksessa, että tietojen luovuttaja on ennakolta antanut siihen kirjallisen luvan, sanotun kuitenkaan rajoittamatta 1 artiklan 1 kohdan soveltamista.Jos pyyntö tutustua asiakirjaan evätään tämän kohdan nojalla, pyynnön esittäjälle annetaan tieto asiasta."3) Korvataan 3 artiklan 1 kohta seuraavasti:"1. Neuvoston asiakirjaan tutustutaan joko paikalla tai pyytäjän kustannuksella lähetettävästä kopiosta. Pääsihteeri, yhteisen ulko- ja turvallisuuspolitiikan korkea edustaja (jäljempänä 'pääsihteeri') määrää kopiosta maksettavan korvauksen suuruuden."4) Korvataan 4 artiklan 1 kohdan ensimmäinen luetelmakohta seuraavasti:"- julkisen edun turvaamiselle (yleinen turvallisuus, unionin tai sen yhden tai useamman jäsenvaltion turvallisuus ja puolustus, sotilaallinen tai ei-sotilaallinen kriisinhallinta, kansainväliset suhteet, vakaa rahan arvo, asian käsittely tuomioistuimessa, tarkastus tai tutkinta)."5) Lisätään 5 artiklan loppuun seuraava virke:"Pysyvien edustajien komitea huolehtii siitä, että toteutetaan tarvittavat toimenpiteet sen varmistamiseksi, että näiden päätösten valmistelun suorittavat henkilöt, joille on annettu oikeus tutustua kyseisiin asiakirjoihin."6) Korvataan 7 artiklan 3 kohdassa viittaukset Euroopan yhteisön perustamissopimuksen 138 e ja 173 artiklaan viittauksilla Euroopan yhteisön perustamissopimuksen 195 ja 230 artiklaan.7) Lisätään 7 artiklan loppuun 5 kohtaan seuraava virke:"Määräaikaa voidaan pidentää kahdella kuukaudella, jos 2 artiklan 3 kohdan mukaisesti on kuultava muita asiakirjan laatijoita kuin neuvostoa."2 artiklaMuutetaan päätös 2000/23/EY(3) seuraavasti:1) Lisätään 2 artiklaan toinen kohta seuraavasti:"Neuvoston asiakirjojen julkisessa hakemistossa ei ole viittauksia neuvoston pääsihteeristössä sovellettavien luokiteltujen tietojen suojaustoimenpiteistä 27 päivänä heinäkuuta 2000 tehdyssä neuvoston pääsihteerin, yhteisen ulko- ja turvallisuuspolitiikan korkean edustajan päätöksessä tarkoitettuihin TRÈS SECRET/TOP SECRET, SECRET tai CONFIDENTIEL luokiteltuihin asiakirjoihin, jotka liittyvät unionin tai sen yhden tai useamman jäsenvaltion turvallisuutta ja puolustusta tai sotilaallista tai ei-sotilaallista kriisinhallintaa koskeviin kysymyksiin."2) Korvataan 2 artiklan ensimmäinen luetelmakohta seuraavasti:"- julkisen edun turvaamiselle (yleinen turvallisuus, unionin tai sen yhden tai useamman jäsenvaltion turvallisuus ja puolustus, sotilaallinen tai ei-sotilaallinen kriisinhallinta, kansainväliset suhteet, vakaa rahan arvo, asian käsittely tuomioistuimessa, tarkastus tai tutkinta)"3 artiklaNeuvoston pääsihteeri toteuttaa tarvittavat toimet tämän päätöksen täytäntöönpanon varmistamiseksi.4 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 14 päivänä elokuuta 2000.Neuvoston puolestaPuheenjohtajaH. Védrine(1) EYVL C 239, 23.8.2000, s. 1.(2) EYVL L 340, 31.12.1993, s. 43. Päätös muutettu päätöksellä 96/705/Euratom, EHTY, EY (EYVL L 325, 14.12.1996, s. 19).(3) EYVL L 9, 13.1.2000, s. 22.


Tärkeä oikeudellinen huomautus

|

2014/111/EU: Neuvoston päätös, annettu 24 päivänä helmikuuta 2014 , tilintarkastustuomioistuimen jäsenen nimittämisestä

Virallinen lehti nro L 061 , 01/03/2014 s. 0006 - 0006

		Neuvoston päätös,annettu 24 päivänä helmikuuta 2014,tilintarkastustuomioistuimen jäsenen nimittämisestä(2014/111/EU)EUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 286 artiklan 2 kohdan,ottaa huomioon Euroopan parlamentin lausunnon [1],sekä katsoo seuraavaa:(1) Harald NOACK in toimikausi päättyy 28 päivänä helmikuuta 2014.(2) Tämän vuoksi on tarpeen suorittaa uusi nimitys,ON HYVÄKSYNYT TÄMÄN PÄÄTÖKSEN:1 artiklaNimitetään Klaus-Heiner LEHNE tilintarkastustuomioistuimen jäseneksi 1 päivästä maaliskuuta 2014 29 päivään helmikuuta 2020.2 artiklaTämä päätös tulee voimaan päivänä, jona se hyväksytään.Tehty Brysselissä 24 päivänä helmikuuta 2014.Neuvoston puolestaPuheenjohtajaK. Arvanitopoulos[1] Lausunto annettu 4. helmikuuta 2014 (ei vielä julkaistu virallisessa lehdessä).--------------------------------------------------


title: 2008/382/EY: Neuvoston päätös, tehty 14 päivänä toukokuuta 2008 , kahden italialaisen jäsenen ja yhden italialaisen varajäsenen nimeämisestä alueiden komiteaan

text:
               21.5.2008

               FI

               Euroopan unionin virallinen lehti

               L 131/13

      NEUVOSTON PÄÄTÖS,
   tehty 14 päivänä toukokuuta 2008,
   kahden italialaisen jäsenen ja yhden italialaisen varajäsenen nimeämisestä alueiden komiteaan
   (2008/382/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut kaksi varsinaisen jäsenen paikkaa Bruno MARZIANOn ja Paolo FONTANELLIn erottua. Alueiden komiteassa on vapautunut yksi varajäsenen paikka Paolo CARRAZZAn erottua.

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010

               a)

               jäseniksi:

                           —

                           Graziano MILIA, Presidente della Provincia di Cagliari (valtuutuksen muutos),

                           —

                           Leonardo DOMENICI, Sindaco del Comune di Firenze;

                     ja

               b)

               varajäseneksi:

                           —

                           Giuseppe VARACALLI, Consigliere comunale del Comune di Gerace.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 14 päivänä toukokuuta 2008.

            Neuvoston puolesta

            Puheenjohtaja

         A. BAJUK

      (1)  EUVL L 56, 25.2.2006, s. 75.


title: 2008/500/EY,Euratom: Euroopan parlamentin päätös 24. huhtikuuta 2007 Euroopan unionin yleisen talousarvion 2005 toteuttamiseen liittyvien tilien päättämisestä, pääluokka III — Komissio

text:
               15.7.2008

               FI

               Euroopan unionin virallinen lehti

               L 187/54

      EUROOPAN PARLAMENTIN PÄÄTÖS

   24. huhtikuuta 2007
   Euroopan unionin yleisen talousarvion 2005 toteuttamiseen liittyvien tilien päättämisestä, pääluokka III — Komissio
   (2008/500/EY, Euratom)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2005 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (SEC(2006)0916 — C6-0263/2006, SEC(2006)0915 — C6-0262/2006) (2),
   ottaa huomioon komission kertomuksen vastuuvapauden myöntävälle viranomaiselle varainhoitovuotta 2004 koskevien vastuuvapauden myöntämispäätösten seurannasta (KOM(2006)0642, KOM(2006)0641) sekä komission valmisteluasiakirjan, joka on varainhoitovuotta 2004 koskevien vastuuvapauden myöntämispäätösten seurannasta Euroopan parlamentille annetun komission kertomuksen liitteenä (SEC(2006)1376, SEC(2006)1377),
   ottaa huomioon komission tiedonannon Euroopan parlamentille, neuvostolle, Euroopan talous- ja sosiaalikomitealle sekä alueiden komitealle ”Vuoden 2005 politiikan saavutukset” (KOM(2006)0124),
   ottaa huomioon komission tiedonannon ”Yhteenveto komission hallintosaavutuksista vuonna 2005” (KOM(2006)0277),
   ottaa huomioon komission vuosikertomuksen vastuuvapauden myöntävälle viranomaiselle vuonna 2005 toimitetuista sisäisistä tarkastuksista (KOM(2006)0279),
   ottaa huomioon komission yhteenvetokertomuksen ”Jäsenvaltioiden vastaukset tilintarkastustuomioistuimen vuosikertomukseen varainhoitovuodelta 2004” (KOM(2006)0184),
   ottaa huomioon komission 3. toukokuuta 2006 hyväksymän vihreän kirjan Euroopan avoimuusaloitteesta (KOM(2006)0194),
   ottaa huomioon tilintarkastustuomioistuimen lausunnon nro 2/2004 yhtenäisestä tarkastusmallista (ja ehdotuksen yhteisön sisäisen valvonnan kehyksestä) (3),
   ottaa huomioon komission tiedonannon suunnitelmasta yhdennetyn sisäisen valvonnan kehyksen kehittämiseksi (KOM(2005)0252),
   ottaa huomioon komission toimintasuunnitelman yhdennetyn sisäisen valvonnan kehyksen luomiseksi (KOM(2006)0009),
   ottaa huomioon 19. heinäkuuta 2006 julkaistun ensimmäisen kertomuksen sisäisen valvonnan kehystä koskevan komission toimintasuunnitelman täytäntöönpanon tilanteesta (SEC(2006)1009),
   ottaa huomioon Yhdistyneen kuningaskunnan parlamentin ylähuoneen Euroopan unionia koskevia asioita käsittelevän valiokunnan 13. marraskuuta 2006 julkaiseman kertomuksen ”Financial Management and Fraud in the European Union: Perceptions, Facts and Proposals” (Varainhoito ja petokset Euroopan unionissa: havainnot, tosiseikat ja ehdotukset),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 (4) sekä sen erityiskertomukset ja kertomusten liitteinä olevat tarkastettujen toimielinten vastaukset,
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (5),
   ottaa huomioon neuvoston 27. helmikuuta 2007 antaman suosituksen (5710/2007 — C6-0081/2007),
   ottaa huomioon EY:n perustamissopimuksen 274, 275 ja 276 artiklan ja Euratomin perustamissopimuksen 179 a ja 180 b artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (6), ja erityisesti sen 145, 146 ja 147 artiklan,
   ottaa huomioon tilintarkastustuomioistuimen lausunnon nro 4/2006 neuvoston asetusluonnoksesta asetuksen (EY, Euratom) N:o 1605/2002 muuttamiseksi (7),
   ottaa huomioon työjärjestyksen 70 artiklan ja liitteen V,
   ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A6-0095/2007),

               A.

               ottaa huomioon, että Euroopan yhteisön perustamissopimuksen 275 artiklan perusteella talousarvion toteuttamista koskevien tilien antaminen kuuluu komission tehtäviin,

               1.

               hyväksyy varainhoitovuoden 2005 yleisen talousarvion toteuttamiseen liittyvien tilien päättämisen;

               2.

               kehottaa puhemiestä välittämään tämän päätöksen neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan investointipankille ja jäsenvaltioiden kansallisille ja alueellisille tilintarkastuselimille sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 60, 8.3.2005.

      (2)  EUVL C 264, 31.10.2006, s. 1.

      (3)  EUVL C 107, 30.4.2004, s. 1.

      (4)  EUVL C 263, 31.10.2006, s. 1.

      (5)  EUVL C 263, 31.10.2006, s. 10.

      (6)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1.).

      (7)  EUVL C 273, 9.11.2006, s. 2.